Brythonek - Wikipedia

# Brythonek

### Dhiworth Wikipedia, an godhoniador rydh

Skorenn a'n teylu yethow Keltek yw an tavosow Brythonek, usi gelwys nepprys Predennek. (Goedhelek yw an skorenn arall.) Y kewsir teyr yeth vrythonek a-lemmyn:

- Kembrek yn Kembra hag Arghantina gans nebes 580 000 berson
- Kernewek yn Kernow (hag Ostrali, Pow Sows, h.e.) gans martesen 3 500 berson (mes ny's kewsons yn freth marnas nebes kansow anedha)
- Bretonek yn Breten Vyghan gans nebes 275 000 berson

Yth esa an tavosow brythonek kyns kesunys bys diwedh an Oesow Kres, mes nebes dyffransow yntra Kembrek ha Kernewek-Vretonek a omdhiskwedhas y'n 8ves kansblydhen. Y kewsys rannyethow brythonek yn Dewnans bys an 10ves kansblydhen; yn Kledhbarth Pow Sows ha Deghowbarth Alban bys an 11ves kansblydhen martesen (homm yw an yeth "kelesonek" po Cumbrian); hag yn Deghowbarth Iwerdhon bys an 8ves kansblydhen.

Y fia gans an Fightyon yeth vrythonek, herwydh nebes tybyansow.

Kembrek a'n jeves an sallwa studh soedhogel. Y hyllir klywes Kembrek yn Kuntelles Kenedhlek Kembra, yn pennskolyow, eglosyow, ha war an radyo ha pellwolok. Kernewek yw aswonnys avel yeth ranndiryel Kernow a-dhia mis Du 2002; mes nyns eus an studh ma hwath dhe Vretonek. Byttegyns, governans an ranndir Breten Vyghan a selyas Ofis ar Brezhoneg rag avonsya an devnydh a Vretonek.

Retrieved from "http://kw.wikipedia.org../../../b/r/y/Brythonek.html"

Category: Yethow Brythonek

##### Views

- Ethygel
- Dadhelva
- Current revision

##### Hwilas

##### Tavosow erell

- Alemannisch
- Brezhoneg
- Cymraeg
- Deutsch
- English
- Français
- Italiano
- 日本語
- 한국어
- Nederlands
- Polski
- Português
- Русский
- Svenska
- Walon
- 中文